Správa Komisie - Generálne riaditeľstvo pre humanitárnu pomoc (ECHO) - Výročná správa za rok 2006 [SEK(2007) 1227] /* KOM/2007/0555 v konečnom znení */





[pic] | KOMISIA EURÓPSKYCH SPOLOČENSTIEV | Brusel, xxx KOM(2007) yyy v konečnom znení SPRÁVA KOMISIE Generálne riaditeľstvo pre humanitárnu pomoc - (ECHO) Výročná správa za rok 2006 [SEK(2007) 1227] OBSAH 1. ÚVOD 3 2. VšEOBECNÉ ASPEKTY POLITIKY 4 3. GLOBÁLNY PREHľAD HUMANITÁRNYCH OPERÁCIÍ GR ECHO V ROKU 2006 5 3.1. Najdôležitejšie udalosti prideľovanie finančných prostriedkov 5 3.2. Hlavné zásahy v roku 2006 podľa regiónov 8 3.2.1. Afrika, Karibik a Tichomorie (krajiny AKT) 8 3.2.2. Stredozemie a Blízky východ 8 3.2.3. Ázia 9 3.2.4. Latinská Amerika 9 3.3. Porovnávacia analýza 9 3.4. Tematické financovanie 10 3.5. Činnosti týkajúce sa pripravenosti na katastrofy (vrátane DIPECHO) 10 3.6. Spojenie pomoci, obnovy a rozvoja (LRRD) 11 3.7. Hlavní partneri pri humanitárnych operáciách 11 4. VZťAHY S INÝMI INšTITÚCIAMI EÚ, čLENSKÝMI šTÁTMI, NAJVÝZNAMNEJšÍMI HUMANITÁRNYMI PARTNERMI A DARCAMI Z NEčLENSKÝCH šTÁTOV EÚ 11 5. ĎALšIE čINNOSTI 12 6. ZÁVER 12 Príloha: Podrobný prehľad humanitárnych operácií podľa jednotlivých krajín, vzťahy s partnermi, výsledky hodnotení, finančné tabuľky a štatistiky [SEK(2007) 1227]. ÚVOD Generálne riaditeľstvo pre humanitárnu pomoce (GR ECHO) je útvarom Európskej komisie zodpovedným za poskytovanie humanitárnej pomoci obetiam konfliktov alebo prírodných alebo človekom vyvolaných katastrof v tretích krajinách. Jeho úlohou je zachraňovať a chrániť život, zmierňovať utrpenie alebo mu predchádzať a ochraňovať integritu a dôstojnosť obyvateľov postihnutých humanitárnymi krízami ako je uvedené v nariadení Rady č. 1257/96. GR ECHO podporuje operácie humanitárnej pomoci v súlade s medzinárodne dohodnutými humanitárnymi zásadami neutrálnym , nestranným a nediskriminačným spôsobom v súlade s medzinárodným humanitárnym právom (MHP) a ochraňuje humanitárny priestor a zásady, ktoré sú čoraz viac ohrozované. Najlepší spôsob ako môže GR ECHO zachovať tento humanitárny priestor, je naďalej prísne dodržiavať zásady dobrého humanitárneho darcovstva, usilovať sa o vysokú kvalitu poskytovanej pomoci a viesť transparentný dialóg s inými kľúčovými hráčmi . Rozhodnutia a opatrenia prijíma útvar výhradne na základe posúdenia humanitárnych potrieb, bez ohľadu na politické postoje iné než tie, ktoré potvrdzujú solidaritu Európskej únie s ľuďmi v núdzi. Pomoc je určená priamo ľuďom v núdzi bez ohľadu na rasu, vieru alebo politické presvedčenie. Samotné GR ECHO nerealizuje programy pomoci. Je darcom a vykonáva svoju misiu prostredníctvom financovania humanitárnych akcií Spoločenstva za pomoci svojich partnerov , ktorí podpísali rámcovú dohodu o partnerstve (RDP), ako sú mimovládne a medzinárodné organizácie (pobočky Červeného kríža), alebo finančnú a administratívnu rámcovú dohodu (FAFA) v prípade agentúr OSN (hlavne UNICEF, UNHR a WFP[1]). Úlohou GR ECHO je zabezpečiť, aby sa tovar a služby rýchlo dostali do krízových oblastí prostredníctvom partnerov. Osobitné ustanovenia nariadenia o rozpočtových pravidlách a ich vykonávacie pravidlá uľahčujú rýchle poskytovanie pomoci, opierajúc sa o koncepciu partnerstva, ktorá je základom pre dlhodobejšie vzťahy. Tieto štrukturálne opatrenia takisto umožňujú generálnemu riaditeľstvu ECHO využívať technických asistentov (expertov z ECHO) v tejto oblasti na zabezpečenie identifikácie najzraniteľnejších častí spoločnosti, presného zhodnotenia potrieb, rýchleho určenia vhodných partnerov a projektov na splnenie potrieb a následné monitorovanie partnerov a pokroku na mieste, v záujme riadneho finančného hospodárenia poskytujúceho primerané záruky. Ich pomoc sa spolu s inými nástrojmi pomoci zameriava tiež na to, aby sa populácia vrátila k sebestačnosti, kdekoľvek a kedykoľvek je to možné, a aby v dobrých podmienkach mohlo generálne riaditeľstvo ECHO postupne ukončiť financovanie. V tejto súvislosti sa GR ECHO aktívne angažuje v implementácii stratégie spojenia pomoci, obnovy a rozvoja (Linking relief, rehabilitation and development, ďalej len „LRRD“) a v rozvoji silnejšej spolupráce s ostatnými útvarmi Komisie alebo inými darcami. Na základe skúseností s riešením katastrof sa GR ECHO takisto zameriava na podporu pripravenosti na katastrofy s cieľom znížiť zraniteľnosť a vystavenie ľudí rizikám a katastrofám, ako aj znížiť hospodárske náklady plynúce z týchto katastrof. S cieľom účinne plniť svoj mandát môže GR ECHO podporovať – kde je to vhodné a nutné – opatrenia na budovanie kapacít svojich realizačných partnerov. Táto správa obsahuje zhrnutie hlavných činností GR ECHO v roku 2006. Príloha poskytuje podrobnejšie informácie o činnostiach GR ECHO vrátane prehľadu humanitárnych operácií podľa jednotlivých krajín a štatistiky. VšEOBECNÉ ASPEKTY POLITIKY Vo všeobecnosti v priebehu niekoľkých posledných desaťročí vzrástla sila a počet prírodných katastrof , ako aj počet ľudí nimi postihnutých, pričom najchudobnejší ľudia boli neprimerane postihnutí. Podľa odhadov môže táto tendencia v budúcnosti ešte zosilnieť. Paralelne k tomu sa počet konfliktov podstatne nezmenil, ale súčasné konflikty zvyčajne trvajú dlhšie a sú čoraz deštruktívnejšie napriek tomu, že sa počet utečencov v posledných rokoch znižuje. Počet osôb vysídlených v rámci štátu je stabilný, ale ešte stále dosahuje viac ako 25 miliónov.[2]. Na politickej úrovni, GR ECHO podniklo niekoľko iniciatív vzhľadom na skutočnosť, že medzinárodný kontext, v ktorom sa humanitárna pomoc poskytuje, sa výrazne mení, a to nielen pokiaľ ide o charakter, frekvenciu a intenzitu katastrof, ale aj pokiaľ ide o geopolitický kontext, v ktorom pôsobí. Na scéne sa objavili noví aktéri ako netradiční darcovia, vrátane aktérov z podnikového sektoru alebo zo štátov, ktoré doteraz neboli aktívne v poskytovaní humanitárnej pomoci. Aj tímy civilnej ochrany a ozbrojené sily členských štátov hrajú za určitých okolností významnú úlohu a musia sa preto brať do úvahy pri mnohých humanitárnych operáciách. Hoci značnú časť tejto oblasti politiky pokrýva iniciatíva „ Dobré humanitárne darcovstvo “, nebola táto iniciatíva na úrovni EÚ nikdy schválená. GR ECHO pracuje na možnostiach ďalšieho zlepšenia spolupráce v rámci mechanizmov civilnej ochrany a spolupráce medzi civilnými a vojenskými zložkami s cieľom predvídať a prispôsobovať sa tomuto meniacemu sa prostrediu. Komisár pre humanitárnu pomoc poveril GR ECHO začatím rozsiahlej politickej iniciatívy vo forme oznámenia Komisie Rade a Európskemu parlamentu, v ktorom sa vymedzuje konsenzus EÚ o zásadách a osvedčených postupoch humanitárnej pomoci s cieľom posilniť účinnosť, efektívnosť a koordináciu politík EÚ v tejto oblasti. S cieľom zlepšiť reakčnú schopnosť Komisie na katastrofy, v rámci stratégie na posilnenie reakcie EÚ na katastrofy a krízy v tretích krajinách [KOM(2005) 153] navrhlo GR ECHO zvýšiť počet odborníkov priamo na mieste , vrátane tých, ktorí sú cvičení a majú skúsenosti v rýchlom hodnotení potrieb a sú schopní rýchleho nasadenia v prípade katastrofy. Toto opatrenie spolu s ďalším posilnením operačných a zmluvných postupov GR ECHO zvýšilo schopnosť a zlepšilo pohotovosť poskytnutia humanitárnej pomoci prostredníctvom realizačných partnerov GR ECHO, ako sú mimovládne a medzinárodné organizácie a organizácie OSN. Vďaka tomu GR ECHO vo veľkej miere prispieva k ďalšiemu zlepšeniu schopnosti EÚ reagovať na krízy a katastrofy, ktorá sa postupne stáva politickou prioritou od oznámení prijatých po cunami, Barnierovej správy a súvisiacich dokumentov. Rok 2006 uzatvára finančný výhľad na obdobie 2000 − 2006. V tomto výhľade bol rozpočet na humanitárnu pomoc udržiavaný na stabilnej a minimálnej hodnote, začínajúc na úrovni 471 mil. EUR v roku 2000 a končiac 496 mil. EUR v roku 2006. Táto nízka suma znamenala, že GR ECHO muselo každý rok hľadať ďalšie finančné prostriedky, hlavne využívaním rezervy na núdzovú pomoc, ktorá je predovšetkým určená na humanitárnu pomoc. V novom finančnom výhľade na obdobie 2007 − 2013 budú všetky činnosti v oblasti humanitárnej pomoci začlenené do jedného nástroja. Tým, že sa začlení potravinová pomoc a pomoc vysídlencom, dosiahne rozpočet na humanitárnu pomoc na rok 2007 celkovo 732 mil. EUR (porovnateľný údaj je 710 mil. EUR v roku 2006) a tým sa zvýši o 3 % oproti minulému roku. GLOBÁLNY PREHľAD HUMANITÁRNYCH OPERÁCIÍ GR ECHO V ROKU 2006 Najdôležitejšie udalosti prideľovanie finančných prostriedkov Rok 2006 bol v oblasti humanitárnej pomoci veľmi náročný, pretože okrem existujúcich dôsledkov humanitárnych kríz sa bolo treba vyrovnať s krízou v Libanone, ako aj so sériou veľkých prírodných katastrof. Na začiatku roka to boli suchá v Africkom rohu, južnej Afrike a v Afganistane, následky potravinovej krízy v Nigeri z roku 2005 a 27. mája zemetrasenie na Jáve (Indonézia), ktoré zanechalo viac než milión ľudí bez domova. Okrem toho sa Komisia musela zaoberať zhoršujúcou sa humanitárnou situáciou v Sudáne, vyostrením krízy v Predjordánsku a v pásme Gazy a s pretrvávajúcimi humanitárnymi potrebami v Konžskej demokratickej republike, Čečensku a Kolumbii, pričom to sú len niektoré z najdramatickejších humanitárnych situácií. Krátka ale vysoko komplexná libanonská kríza v júli/auguste 2006 si vyžiadala mnohostrannú reakciu od Európskej komisie, v ktorej významnú úlohu hralo rýchle poskytnutie humanitárnej pomoci. Zhoršujúca sa humanitárna situácia viedla k tomu, že GR ECHO muselo v roku 2006 trikrát použiť rezervu na núdzovú pomoc, pre Sudán (Darfúr), Libanon a Predjordánsko a pásmo Gazy v celkovej sume 140 mil. EUR[3]. Tieto udalosti mali významný dopad na GR ECHO, ktoré muselo namiesto pôvodne plánovaného rozpočtu 496 mil. EUR (zaokrúhlené údaje) spravovať celkový rozpočet 671 mil. EUR. Generálne riaditeľstvo ECHO reagovalo na humanitárne krízy v roku 2006 poskytnutím pomoci na základe 90 rozhodnutí o financovaní. Implementácia viazaných rozpočtových prostriedkov bola 100%. Najväčšími prijímateľmi pomoci boli krajiny AKT (322 mil. EUR – 48%), za nimi nasledovali východná Európa, nové nezávislé štáty, Blízky východ a stredozemské krajiny (177,9 mil. EUR – 27%) a nakoniec Ázia a Latinská Amerika (105,5 mil. EUR – 16%). Nasledujúca tabuľka poskytuje prehľad o rozdelení humanitárnej pomoci podľa geografických oblastí na základe rozhodnutí prijatých v roku 2006 (sumy sú uvedené v miliónoch eur): Jednotka/Región | Suma | % | A/1: Afrika, Karibik a Tichomorie | 322 060 000 | 48 % | Somálsky polostrov | 161 050 000 | Veľké jazerá | 84 050 000 | Západná Afrika | 56 150 000 | Karibská a tichomorská oblasť | 1 610 000 | Južná Afrika | 19 200 000 | A/2: Východná Európa, nové nezávislé štáty, Blízky východ, Stredozemie | 177 900 000 | 27 % | NNŠ (Čečensko, Kaukaz, Tadžikistan, ...) | 33 000 000 | Blízky východ | 134 000 000 | Stredozemské krajiny | 10 900 000 | A/3: Ázia, Latinská Amerika | 105 491 305 | 16 % | Ázia | 86 891 305 | Latinská Amerika | 18 600 000 | 0/1: Tematické financovanie a granty | 20 500 000 | 3 % | Technická pomoc (experti a zálohové účty) | 19 000 000 | 3 % | Dipecho – pripravenosť na katastrofy | 19 050 000 | 3 % | Podporné výdavky a použitie novopridelených príjmov | 7 005 627 | 1 % | SPOLU 2006 | 671 006 932 | 100 % | [pic] Odpoveď GR ECHO na humanitárne núdzové prípady sa vyvíjala v súlade so zmenami celkových humanitárnych potrieb v roku 2006, čo sa odrazilo v rozdelení finančných prostriedkov s osobitným zameraním na „zabudnuté krízy“. Aby sa zabezpečilo, že operácie GR ECHO sa riadia podľa potrieb, zakladá sa jeho pracovný program na metodike hodnotenia celkových potrieb (HCP). Táto metodika poskytuje celkové hodnotenie medzi krajinami, pričom sa porovnáva situáciu vo viac než 140 rozvojových krajinách na základe indikátorov (ľudský rozvoj, chudoba, riziko prírodných katastrof, konflikty, utečenci, osoby vysídlené v rámci štátu (IDP), podvýživa a úmrtnosť detí mladších ako päť rokov ako aj príspevky iných darcov). Táto metodika bola vylepšená v roku 2006 rozdelením HCP na dva indexy − index zraniteľnosti a index krízy. Stratégia pomoci GR ECHO sa naďalej zameriavala na zabudnuté krízy . Ide o humanitárne krízy, ktorým darcovia a médiá venujú málo pozornosti, čo sa odráža na úrovni poskytnutej pomoci. Metodika a analýza GR ECHO na určenie zabudnutých kríz sú založené na kvantitatívnych údajoch (chýbajúce spravodajstvo médií alebo malá pomoc darcov spolu s naliehavými potrebami), ako aj na kvalitatívnych faktoroch (ktoré na mieste určujú experti a administratívni pracovníci GR ECHO). Zabudnuté krízy boli v roku 2006 zistené v týchto štátoch a oblastiach: Čečensko, Mjanmarsko, sahrawskí utečenci (Alžírsko), Nepál a v menšej miere India kvôli kríze v Kašmíre. V priebehu roka bola na tieto krízy pridelená podpora vo výške 65,7 mil. EUR, čo predstavuje 14 % z celkových záväzkov rozpočtovej kapitoly 23 02 a ERF vo výške 489,5 mil. EUR. Výsledky hodnotenia celkových potrieb a hodnotenia zabudnutých kríz sú uvedené na internetovej stránke Europahttp://ec.europa.eu/comm/echo/information/strategy/index_en.htm Hlavné zásahy v roku 2006 podľa regiónov[4] Podrobnosti o týchto zásahoch sú k dispozícii v prílohe – oddiel I. Afrika, Karibik a Tichomorie (krajiny AKT) V roku 2006 GR ECHO pridelilo krajinám AKT 322 mil. EUR. Najvýznamnejšie akcie sa uskutočnili: - V Sudáne vzrástli pridelené prostriedky kvôli zhoršujúcej sa situácii v Darfúre zo 40 na 97 mil. EUR a ďalších 17 mil. EUR bolo pridelených Čadu ako reakcia na presídľovanie obyvateľstva zo Sudánu. - Ozbrojený konflikt v severnej Ugande trvá už dvadsať rokov. Vláda bojuje v severných častiach proti Armáde božieho odporu (Lord´s Resistance Army – LRA). Pridelené prostriedky na rok 2006 vo výške 19 mil. EUR boli určené na zabezpečenie vody a hygienických zariadení, zdravia a výživy, živobytia a bezpečnosti potravín, ochrany a nepotravinovej pomoci. - V Burundi sa použilo 17 mil. EUR pre zraniteľných ľudí tým, že sa poskytli základné lieky zdravotným strediskám a verejným nemocniciam. V rámci boja proti cholere mali ľudia prístup k pitnej vode, špecializovaným liečebným strediskám a hygienickej výchove. Ľudia nakoniec profitovali aj z ochranných opatrení. - V Konžskej demokratickej republike (KDR) sa celkové prostriedky vo výške 50 mil. EUR použili na uspokojenie základných potrieb (zdravie, výživa, prístrešie) najzraniteľnejšieho obyvateľstva v najviac znevýhodnených oblastiach (východné časti) a na poskytnutie leteckých kapacít pre humanitárne zásahy. - V Libérii sa prostriedky vo výške 19,8 mil. EUR použili na pokračovanie pomoci pri návrate a opätovnom usadení utečencov a osôb vysídlených v rámci štátu do ich domovských oblastí financovaním balíkov pomoci, dopravy a všeobecných pomocných opatrení vrátane ochrany. Stredozemie a Blízky východ Eskalácia napätia v okupovaných palestínskych územiach a humanitárne potreby tej najzraniteľnejšej skupiny obyvateľstva a palestínskych utečencov v Jordánsku, Libanone a Sýrii si vyžiadali zvýšenie počiatočných finančných prostriedkov z 34 na 84 mil. EUR ako reakciu na zvýšené potreby v týchto oblastiach: potraviny, zdravie, voda a hygienické zariadenia, núdzové zamestnanie a ochrana. Okrem toho jedno-mesačná vojna medzi Izraelom a Hizbolláhom viedla k úmrtiam, zraneniam a vysídleniu ľudí v Libanone . GR ECHO reagovalo tým, že zmobilizovalo 50 mil. EUR na financovanie rýchlej lekárskej pomoci, núdzovej potravinovej a nepotravinovej pomoci, vody a hygienických zariadení ako aj dočasných prístreší. Po ukončení nepriateľských akcií sa GR ECHO zameriavalo na pokrytie zostávajúcich núdzových potrieb a obnovy v malom rozsahu. Ázia V roku 2006 zmobilizovalo GR ECHO 15,7 mil. EUR na pokračovanie pomoci barmským utečencom pozdĺž thajsko-barmskej hranice a najzraniteľnejším skupinám postihnutým dlhotrvajúcou krízou v Barme. Finančné prostriedky boli pridelené na zlepšenie ochrany moslimského obyvateľstva bez štátnej príslušnosti na severe Barmy. Celkové prostriedky vo výške 22,5 mil. EUR sa pridelili na podporu opätovného začlenenia navrátencov, vysídlencov a zraniteľných skupín postihnutých konfliktom a suchom v Afganistane ako aj na ochranu a podporu afganských utečencov v Pakistane a Iráne. Latinská Amerika Hlavný zásah sa uskutočnil v Kolumbii , ktorej bolo pridelených 12 mil. EUR na podporu ľudí zasiahnutých dlhotrvajúcim konfliktom. Hlavným cieľom bolo zabezpečenie vody a hygienických zariadení, prístrešia, potravinovej pomoci, vzdelávania, atď. s dôrazom na ochranu a posilnenie krehkého kolumbijského ochranného prostredia. Porovnávacia analýza Porovnávacia analýza v nižšie uvedenej tabuľke o geografickom rozdelení rozhodnutí o financovaní za roky 2001 – 2006 ukazuje, že zatiaľ čo sa v predchádzajúcich rokoch relatívny podiel krajín AKT neustále zvyšoval, v roku 2005 sa tento trend obrátil. Leví podiel finančných prostriedkov bol poskytnutý Ázii na vyrovnanie sa s dvomi hlavnými krízami v tejto časti sveta: cunami a zemetrasením v Kašmíre. V roku 2006 sa podiel krajín AKT, ktorý tvoril približne polovicu rozpočtu, opäť dostal na prvé miesto. Keď sa pozeráme na toto päťročné obdobie, treba takisto poukázať na to, že financovanie pre rôzne oblasti a časti sveta je veľmi premenlivé, čo len potvrdzuje, že zásahy GR ECHO sú zamerané na krátkodobé hľadisko. Treba takisto poznamenať, že viac než 96% rozpočtu na humanitárnu pomoc je určených na financovanie humanitárnych operácií a menej než 4% na vedľajšie výdavky (informácie, audit, hodnotenie, atď.). [pic] Tematické financovanie Vzhľadom na ústrednú úlohu, ktorú pri účinnom poskytovaní humanitárnej pomoci zohrávajú najvýznamnejšie medzinárodné organizácie s mandátom v humanitárnej oblasti (príslušné agentúry OSN, Medzinárodný výbor Červeného kríža, Úrad humanitárnej pomoci Európskeho spoločenstva, ...), podporovalo GR ECHO v roku 2006 naďalej posilnenie inštitucionálnych kapacít týchto organizácií prostredníctvom programov účelového financovania. V roku 2006 podporovalo GR ECHO programy nasledovných organizácií: Úrad OSN pre koordináciu humanitárnych záležitostí (program na riadenie informácií), Úrad Vysokého komisára OSN pre utečencov (registrácia utečencov), UNICEF (ochrana detí a reagovanie na mimoriadne situácie) a WFP (hodnotenie potrieb). Programy prebiehali aj s WHO (zdravotné opatrenia v prípade kríz) a s Úradom humanitárnej pomoci Európskeho spoločenstva (riadenie v prípade katastrofy a reagovanie na mimoriadne situácie). Medzinárodný výbor Červeného kríža dostal taktiež prostriedky na financovanie programov na ochranu prostredia. Činnosti týkajúce sa pripravenosti na katastrofy (vrátane DIPECHO) V súlade s nariadením Rady č. 1257/96 okrem humanitárnej pomoci podporuje GR ECHO pripravenosť na katastrofy na základe presadzovania, koordinácie a špecifických programov DIPECHO. Dôsledky hrozieb, ako aj čoraz otvorenejšie uznávanie globálnych klimatických zmien a ich dopadov, potvrdzujú význam a potrebu tejto angažovanosti. Na strategickej úrovni posilnilo GR ECHO v roku 2006 svoje inštitucionálne zdroje v oblasti pripravenosti na katastrofy s cieľom poskytnúť koherentnejší a obsiahlejší prístup uľahčujúci zahrnutie tejto oblasti do programov humanitárnej pomoci a rehabilitácie. To je úplne v súlade s pozornosťou, ktorá sa medzi humanitárnymi a rozvojovými darcami pripisuje činnostiam na znižovanie rizika katastrof, a s plánovaným pokračovaním Rámca činností z Hjógo na obdobie 2005 – 2015. V roku 2006 sa GR ECHO naďalej angažovalo v presadzovaní činností, ktorými sa zabezpečí, že rozvojoví darcovia zahrnú do svojej práce elementy znižovania rizika katastrof v tých oblastiach, ktoré sú často postihnuté prírodnými katastrofami (zemetrasenia, záplavy, cyklóny, atď.) a podporia praktické opatrenia na zníženie tohto rizika. GR ECHO takisto výrazne presadzuje prístupy na zníženie rizika katastrof, ktoré vychádzajú z komunít a zvyšujú kapacitu adaptácie zraniteľných komunít. Osobitnému riziku sú vystavené rozvojové krajiny, vzhľadom na značné nedostatky v oblasti vnútroštátnej reakčnej kapacity a schopnosti miestnych komunít vyrovnať sa s nepriaznivými dôsledkami takýchto katastrof. Projekty DIPECHO sú projekty pripravenosti na katastrofy vychádzajúce z komunít a zamerané na komunity, ktoré sú najviac vystavené prírodným katastrofám a majú nízku schopnosť vyrovnať sa s nimi. Tieto projekty majú byť vzorom, ktorý sa dá kopírovať, a ich cieľom je začlenenie do dlhotrvajúcich rozvojových a národných stratégií. Keďže prírodné katastrofy presahujú hranice štátov, obsahujú akčné plány DIPECHO vedľa opatrení v rámci krajiny aj regionálne projekty. V roku 2006 vyhradilo GR ECHO celkovú sumu 19,05 mil. EUR na akčné plány DIPECHO v Strednej Amerike, strednej a juhovýchodnej Ázii. V rámci ďalšieho rozvoja prijalo GR ECHO v roku 2006 významné regionálne rozhodnutie (10 mil. EUR) týkajúce sa lepšej pripravenosti pastierskeho obyvateľstva na suchá, katastrofy s pomalým priebehom v širšej oblasti Somálskeho polostrova (Sudán, Džibutsko, Somálsko, Etiópia, Keňa, Uganda a Eritrea). Tento program bol vypracovaný v úzkej spolupráci s Generálnym riaditeľstvom pre rozvoj a Úradom pre spoluprácu EuropeAid. Spojenie pomoci, obnovy a rozvoja (LRRD) Generálne riaditeľstvo ECHO je odhodlané rozvíjať vhodné prechodné opatrenia a stratégie na ukončovanie humanitárnej pomoci (spojenie pomoci, obnovy a rozvoja, ďalej len „LRRD“). GR ECHO sa aktívne zúčastňuje na činnostiach novovytvorenej medziútvarovej skupiny LRRD, do ktorej sú zapojené aj GR pre vonkajšie vzťahy, GR pre rozvoj a Úrad pre spoluprácu EuropeAid. Vstup nových vonkajších nástrojov (predovšetkým nástroja rozvojovej spolupráce a nástroja stability) do platnosti v roku 2007 vytvorí nové prostredie na implementáciu LRRD, ktoré začalo ECHO spolu s inými útvarmi pripravovať v roku 2006. Zvláštna pozornosť sa venovala prechodu od potravinovej pomoci k potravinovej bezpečnosti. Na tento účel prebralo GR ECHO zodpovednosť za celý rozpočet na núdzovú potravinovú pomoc. Pre ďalšie zlepšenie už existujúcich alebo náročných politík v rámci LRRD sa GR ECHO rozhodlo vybrať päť pilotných krajín. Sú to Keňa, Libéria, Mauretánia, Sudán a Uganda. Vo väčšine, nie však vo všetkých, z týchto krajinách sa dosiahli do konca roka významné výsledky. Týmto snahám napomohol plánovací proces desiateho ERF. Naďalej sa vynakladá úsilie na ešte väčšie posilnenie týchto politík. Hlavní partneri pri humanitárnych operáciách Humanitárna pomoc poskytovaná GR ECHO sa realizuje prostredníctvom partnerov. GR ECHO spolupracuje s asi 200 mimovládnymi organizáciami, agentúrami OSN a medzinárodnými organizáciami, ako sú Medzinárodný výbor Červeného kríža a Medzinárodná federácia spoločností Červeného kríža a Červeného polmesiaca. Pre GR ECHO je dôležité mať rôznorodé spektrum partnerov. To mu umožňuje účinne uspokojovať narastajúci zoznam potrieb na celom svete. GR ECHO buduje úzke pracovné vzťahy so svojimi partnermi na úrovni otázok politiky aj na úrovni riadenia humanitárnych operácií. V roku 2006 GR ECHO uskutočňovalo svoje operácie najmä prostredníctvom mimovládnych organizácií (52 %), agentúr OSN (37 %) a medzinárodných organizácií (11 %). Podrobnejšie informácie o ročnom rozdelení medzi skupiny partnerov sú uvedené v prílohe v oddieloch V.6 a V.7. VZťAHY S INÝMI INšTITÚCIAMI EÚ, čLENSKÝMI šTÁTMI, NAJVÝZNAMNEJšÍMI HUMANITÁRNYMI PARTNERMI A DARCAMI Z NEčLENSKÝCH šTÁTOV EÚ Rovnako ako v predchádzajúcich rokoch udržiavalo GR ECHO aktívne vzťahy s inými inštitúciami, členskými štátmi, medzinárodnými organizáciami a inými príslušnými aktérmi, ako sú najvýznamnejší darcovia z nečlenských štátov s cieľom presadzovať humanitárne zásady a hodnoty. Na konci roka 2006 začalo GR ECHO rozsiahly konzultačný proces s humanitárnymi partnermi ES a členskými štátmi ku kľúčových humanitárnym otázkam, na ktorých sú postavené ciele, zásady a hodnoty humanitárnej pomoci, k výzvam, pred ktorými humanitárni aktéri stoja a k implementácii humanitárnej pomoci. Výsledky tohto konzultačného procesu budú podkladom pre oznámenie Komisie, v ktorom sa bude hľadať konsenzus EÚ v otázke zásad a osvedčených postupoch humanitárnej pomoci a stanoví sa agenda na implementáciu užšie koordinovaného prístupu, aby Európska únia mohla maximalizovať svoj prínos ku kolektívnemu medzinárodnému humanitárnemu úsiliu. Európsky konsenzus má za cieľ pristupovať k otázkam humanitárnej pomoci koherentnejšie, konzistentnejšie a komplexnejšie. Podrobnejšie informácie o týchto partneroch sú uvedené v prílohe – oddiel II. ĎALšIE čINNOSTI V rámci svojej činnosti sa musí GR ECHO zaoberať aj inými úlohami na podporu poskytovania a kvality humanitárnej pomoci: 1. rozvojom bezpečnostnej a ochrannej politiky GR ECHO pre personál poskytujúci humanitárnu pomoc; 2. posilnením svojej schopnosti rýchlej reakcie na mieste vytvorením multisektorálnych tímov; 3. komunikačnou stratégiou a poskytovaním informácií 4. podporovaním siete humanitárnej pomoci (NOHA) v oblasti odbornej prípravy, ktorá ponúka medzidisciplinárne postgraduálne štúdium. Podrobnosti o týchto činnostiach sú k dispozícii v prílohe – oddiel III. Riadna implementácia humanitárnych operácií financovaných GR ECHO je zabezpečená prostredníctvom viacerých úrovní previerok a kontrol na rôznych stupňoch projektového cyklu. Aspekty tejto kontrolnej stratégie vypracované GR ECHO a jeho kontrolné a monitorovacie postupy sú opísané v prílohe − oddiel IV. ZÁVER Rok 2006 bol pre GR ECHO obzvlášť náročným rokom vzhľadom na krízu v Libanone ako aj na sériu veľkých prírodných katastrof a na existujúce dôsledky humanitárnych kríz. GR ECHO však dokázalo splniť svoju úlohu v súlade so svojim mandátom. Najdôležitejší politický ciel, ktorým je účinné poskytovanie humanitárnej pomoci, bol dosiahnutý a výrazne prekročený. [1] Detský fond Organizácie Spojených národov, Vysoký komisár Spojených národov pre utečencov, Svetový program potravinovej pomoci. [2] www.reliefweb.int. [3] Okrem presunu finančných prostriedkov z rezervy na núdzovú pomoc (140 mil. EUR) bol rozpočet ďalej posilnený prostriedkami ERF (28 mil. EUR) a novo pridelenými príjmami (7 mil. EUR). [4] Hlavné zásahy sú tie, na ktoré boli pridelené najvyššie sumy v rámci regiónu.